laion/Wikipedia-Exotic huggingface dataset:
Napa paljand

Napa paljand on paljand Purtse jõe vasakul kaldal; halduslikult Ida-Viru maakonnas Lüganuse vallas. Paljand on arvele võetud ürglooduse objektina. Paljand on Kunda lademe Napa kihistiku stratotüüp. Varem olevat seal paljandunud 3,15 meetri ulatuses Napa kihistiku halli savikat suure rauasisaldusega ooide sisaldavat lubjakivi. Praegu paljandub Napa veskist 200 meetrit allavoolu 2 meetrit lubjakive, millest alumise osa moodustab Napa kihistik. Sissekanne Eesti looduse infosüsteemis (vaadatud 02.05.2013) Eesti stratotüüpsed paljandid[alaline kõdulink] Sissekanne Eesti looduse infosüsteemis
Neeruti mäed

Neeruti mäed (nimetatud ka Neeruti oosid) on kõrgendikud Lääne-Viru maakonnas Kadrina vallas. Mäed on arvele võetud ürglooduse objektina. Kõrgendikud koosnevad radiaalsetest oosidest ja oosilohkudest; ooside vahel on mitmed järved. Absoluutsed kõrgused ulatuvad oosi lagedel 126 m-ni, suhtelised kõrgused jäävad vahemikku 25–30 m. Mitmetel tähelepanuväärsematel oosidel on oma nimed: Riistamägi, Tammemägi, Valgeristi mägi, Sadulamägi, Linnamägi, Tornimägi, Kuresöödi mägi ja Mustakatku mägi. Patermägi Sissekanne Eesti looduse infosüsteemis (vaadatud 02.05.2013) Neeruti mäed ja järved Eesti looduse infosüsteemis Neeruti Looduse ABC. (veebipõhine), Tallinn, 2017. Paberteos, Tallinn 2019 (ISBN 978-9949-01-167-4).
Nelijärve mäed

Nelijärve mäed on oosid Neitla-Aegviidu oosistikus; halduslikult Harju maakonnas Anija vallas. Oosid on arvele võetud ürglooduse objektina. Ooside vahel asuvad Nelijärve järved. Sissekanne Eesti looduse infosüsteemis (vaadatud 02.05.2013) Sissekanne Eesti looduse infosüsteemis
Nõmme liivik

Nõmme liivik on liivik Harju maakonnas. Liivikut kaitstakse Nõmme-Mustamäe maastikukaitseala koosseisus.
Nõmme liivik (Viljandimaa)

Nõmme liivik on liivik Viljandi maakonnas Viljandi vallas. Liivik on arvele võetud ürglooduse objektina. Liivik on künkliku reljeefiga ja valdavalt metsastunud. Nõmme liivik Eesti looduse infosüsteemis (vaadatud 02.05.2013) Nõmme liivik Eesti looduse infosüsteemis
Odalätsi luited

Odalätsi luited (ka Odalätsi luitestik) on luited Saare maakonnas Saaremaa vallas. Luited on arvele võetud ürglooduse objektina. Luiteid kaitstakse Odalätsi maastikukaitseala koosseisus. Sissekanne Eesti looduse infosüsteemis (vaadatud 02.05.2013) Sissekanne Eesti looduse infosüsteemis
Paadla murd

Paadla murd on endine kivimurd ja ühtlasi ka paljand Saare maakonnas Paevere külas. Paljand on arvele võetud ürglooduse objektina. Paljandil tehtud puurauk on Paadla lademe stratotüüp. Paadla murrud Eesti looduse infosüsteemis (vaadatud 02.05.2013) Paadla murrud Eesti looduse infosüsteemis
Niini Loona

Niini Loona (aastani 1935 Antonina Romanova, aastast 1940 Niini Lind; 27. november 1903 Tallinn – 31. märts 1992 Stockholm) oli eesti laulja (dramaatiline sopran) ja näitleja. Ta lõpetas aastal 1921 Tallinna Vene gümnaasiumi, õppis aastatel 1921–1924 Tallinna Konservatooriumis (Emmeline Hellmanni lauluklassis). Ta oli aastatel 1923–1935 teatris Estonia koorilauljaks, aastast 1935 oli ta samas teatris solistiks. Lisaks tegutses ta kirikulauljana. Aastal 1944 põgenes ta Saksamaale, osales aastast 1945 Eesti Rahvusteatris Schwarzenbekis. Asus aastal 1947 Rootsi, esines Stockholmi eesti teatrites. Ta on maetud Stockholmi Metsakalmistule. Ta oli abielus näitleja, lavastaja ja tantsija Valentin Linnuga; tema õde oli laulja ja näitleja Valentine Kask. 1926 Pjotr Tšaikovski "Jevgeni onegin" (Tatjana) 1927 Richard Wagner "Lohengrin" (Ortrud) 1927 Oskar Merikanto "Elina surm" (Kirsti) 1929 Aleksandr Dargomõžski "Näkineid" (Nataša) 1930 Richard Wagner "Tannhäuser" (Veenus) 1932 Georges Bizet "Carmen" (Carmen) 1933 Camille Saint-Saëns "Simson ja Delila" (Delila) 1935 Richard Wagner "Lohengrin" (Ortrud) 1936 Aleksandr Dargomõžski "Näkineid" (Nataša) 1936 Pietro Mascagni "Talupoja au" (Santuzza) 1937 Giacomo Puccini "Tütarlaps Läänest" (Minnie) 1937 Eugen d'Albert "Madalik" (Martha) 1938 Pjotr Tšaikovski "Mazepa" (Ljubov) 1940 Giuseppe Verdi "Don Carlos" (Eboli) 1940 Giuseppe Verdi "Trubaduur" (Azucena) 1940 Georges Bizet "Carmen" (Mercedes) 1946 Tammsaare/Kaarel Söödor "Karin ja Indrek" (proua Köögertal) 1952 Turja "Mina ise" (Emmi) (Eesti Pagulasteater Rootsis) 1953 August Mälk "Taeva palge all" (Viia) (Eesti Teater Rootsis) 1954 Hugo Raudsepp "Roosad prillid" (Mall) (Stockholmi Eesti Teater) "Eesti teatri biograafiline leksikon" Tallinn 2000
Pahnimäe allikajärvik

Pahnimäe allikajärvik on allikatoiteline väike järv (järvik) Lääne-Viru maakonnas Haljala vallas. Veekogu on arvele võetud ürglooduse objektina. Veekogu pikkus on 40 m ja laius 7–30 m, sügavus u 0,5 m. Veekogust voolab välja oja. Sissekanne Eesti looduse infosüsteemis (vaadatud 02.05.2013) Sissekanne Eesti looduse infosüsteemis
Valentine Kask

Valentine Kask (aastani 1921 Valentine Romanova, aastatel 1921–1927 Valentine Veem; 22. veebruar 1899 Tallinn – 30. märts 1974 Stockholm) oli eesti laulja (metsosopran) ja näitleja. Ta lõpetas aastal 1918 Tallinna Linna I Tütarlaste Gümnaasiumi. Laulmist õppis ta aastatel 1919–1923 Tallinna Kõrgemas Muusikakoolis (Emmeline Hellmanni klassis). Ta on täiendanud end Roomas ja on õppinud ka Draamastuudio teatrikoolis (ei lõpetanud). Ta oli aastatel 1923–1933 Estonia teatri solist, hiljem esines külalisena. Aastatel 1941–1944 mängis ta Draamateatris, peamiselt saksakeelsetes lavastustes. Põgenes aastal 1944 Saksamaale, elas aastast 1945 Rootsis. Esines ka oratooriumi- ja meeleolulauljana. Ta on maetud Stockholmi Metsakalmistule. Tema õde oli laulja ja näitleja Niini Loona. 1923 Eugen d'Albert "Madalik" (Marta) 1924 Georges Bizet "Carmen" (Carmen) 1925 Wilhelm Kienzl "Evangeeliumimees" (Magdalena) 1926 Pjotr Tšaikovski "Padaemand" (Krahvinna) 1927 Giuseppe Verdi "Trubaduur" (Azucena) 1927 Ambroise Thomas "Mignon" (Mignon) 1927 Oskar Merikanto "Elina surm" (Kristi Flemming) 1928 Giuseppe Verdi "Maskiball" (Ulrika) 1931 Giuseppe Verdi "Rigoletto" (Maddalena) 1932 Nikolai Rimski-Korsakov "Tsaari mõrsja" (Ljubaša) 1932 Aleksandr Borodin "Vürst Igor" (Kontšakovna) 1933 Jacques Offenbach "Orpheus põrgus" (Veenus) 1933 Elmer Rice "Tänav" (Grete Fiorentino) 1936 Hugo Raudsepp "Mikumärdi" (Mimm Soekarask) 1940 Nikolai Rimski-Korsakov "Maiöö" (Naiseõde) 1941 Boris Aleksandrov "Pulmad Malinovkas" (Gapusja) 1942 Metzner "Eva hüppab aknast välja" (proua von Esbeck) 1943 Cziffra "Richard Suur" (proua Orla) 1943 Carl Zeller "Linnukaupleja" (Adelheid) 1943 Ferenc Lehár "Krahv Luxemburg" (krahvitar Stasa) 1954 Hugo Raudsepp "Roosad prillid" (Paruniproua) (Stockholmi Eesti Teater) "Eesti teatri biograafiline leksikon" Tallinn 2000
Paistu põrguoru paljand

Paistu põrgu paljand (ka: Paistu põrguoru paljand) on kaitsealune paljand Paistu ürgorus Viljandi maakonnas Viljandi vallas. Paljand on arvele võetud ürglooduse objektina. Paljand asub Paistu põrgu (koobas) kohal. Peale selle paljandi asub Paistu ürgorus veel mitu tähelepanuväärset paljandit (Paistu paljandid). Paljandi jalamil avanevad Paistu põrguoru allikad. Paistu ürgorg Paistu põrgu Paistu põrguoru allikad Viraski oja Ürglooduse objekt: Paistu org, paljandid ja koobas 𐆐 Loodi Põrgu 𐆐 Paistu põrgu Eesti looduse infosüsteemis (vaadatud 02.05.2013) Ürglooduse objekt: Paistu org, paljandid ja koobas 𐆐 Loodi Põrgu 𐆐 Paistu põrgu Eesti looduse infosüsteemis
Eysin

Eysin on 2012. aastal alustatud omaloomingulise uusfolkmuusika ja tumeda džässi projekt. Koosseisu kuuluvad Silvi Pilt, Pille Piir, Erki Jansen jt. "Tormikõnd"/"Foreignland" EP, Eysin Music (2013)
Valentin Lind

Valentin Lind (15. oktoober 1909 Valga – 25. märts 1980 Stockholm) oli eesti näitleja, tantsija ja lavastaja. Ta lõpetas aastal 1926 Tartus Hugo Treffneri Gümnaasiumi. Tantsu õppis ta Robert Roodi juures. Ta töötas aastatel 1928–1933 teatris Vanemuine ja aastatel 1933–1944 teatris Estonia, olles viimases ka liikumisjuhiks ja tantsuseadjaks. Põgenes aastal 1944 Saksamaale, oli aastal 1945 Schwarzenbekis (ja hiljem Oldenburgis) Eesti Rahvusteatri asutajaid. Elas aastast 1948 Rootsis, võttis elu lõpuni osa Stockholmi Eesti Teatri tegevusest. Ta on avaldanud tantsuteoreetilisi kirjutisi. Ta on maetud Stockholmi Metsakalmistule. Tema abikaasa oli laulja ja näitleja Niini Loona. http://www.htg.tartu.ee/?sub=lennud&aasta=1926 "Eesti teatri biograafiline leksikon". Tallinn 2000
Wilhelm Ludwig Wekhrlin

Wilhelm Ludwig Wekhrlin, ka Weckerlin, õieti Weckherlin (7. juuli 1739 Botnang – 24. november 1792 Ansbach) oli saksa ajakirjanik ja kirjanik. Ta õppis Tübingenis õigusteadust. Töötas Ludwigsburgis kirjutajana. Ta kirjutas Voltaire'i ja entsüklopedistide vaimus publitsistikat, mille pärast ta saadeti Viinist ja hiljem Augsburgist välja. Ta astus välja trükivabaduse eest ja vastustas riigivõimu meelevalda. Väära, tõenäoliselt Wekhrlinsi enda väidetel põhineva informatsiooni, et ta olevat 1757–1766 olnud Straßburgis ja Pariisis koduõpetaja (Hofmeister) ning Voltaire'i erasekretär, andsid biograafid edasi kuni 20. sajandini. Selle asemel peetakse kindlaks, et ta töötas 1757–1766 Lidwigsburgis oma võõrasisa, kirjutaja Martin Heuglini abilisena. Seejärel asus ta elama Viini, kus ta töötas Prantsusmaa saadiku kirjutaja ja kaastöölisena. Aastal 1772 hakkas ta toimetama kaks korda nädalas ilmuvat ajalehte Wiener Diarium, mis oli keisrikojale lähedane. Rööbiti sellega kirjutas ja levitas Wekhrlin käsikirjalisi ajalehti, milles ta levitas anekdoote keisrikojast, pikantsusi ja õukonnaklatši – see oli bulvariajakirjanduse eelkäija. Käsikirjaline vorm võimaldas Wekhrlinil mööda minna trükitoodete tsensuurist. Aastal 1773 vahistati Wekhrlin kui käsikirjaliste ajalehtede autor. Ta saadeti Habsburgide valdustest välja. Pärast lühiajalist viibimist Regensburgis pöördus ta salaja Viini tagasi ning astus seal Prantsusmaa saatkonna teenistusse (oli saadiku kirjutaja ning abiline). Pärast uut vahistamist spiooniloo pärast võeti Wekhrlin keisrinna Maria Theresia diplomaatilisse salateenistusse. Et aga Wekhrlinist nuhina suuremat kasu polnud, käskis keisrinna 1776 talle tema teenete eest tasuda ning ta Austriast välja saata. Kevadel 1776 asus Wekhrlin elama Augsburgi. Augsburgi ametibürgermeister Johann Baptist von Rehlingen saatis ta selle teose pärast kevadel 1777 linnast välja. Ta kirjutas satiiri ja jutustusi ("Anselmus Rabiosus' Reise durch Ober-Deutschland", 1778). Ta toimetas väljaandeid "Chronologen", 12 köidet, 1779–1781) ja "Das Graue Ungeheuer" (12 köidet, 1784–1787).
Sotsialistide-Föderalistide Partei

Sotsialistide-Föderalistide Partei (vene Партия социалистов-федералистов (Partija sotsialistov-federalistov), ka Must Ümberjaotus ("Чёрный передел" ("Tšornõi peredel") oli bakuninlik partei, mille juhid olid Paul Axelrod, Georgi Plehhanov, Vera Zassulitš jt. Partei, mis asutati 1879. aastal, keskus asus Peterburis, rühmad tegutsesid Moskvas, Kiievis, Odessas, Kaasanis jmt. linnades. Sotsialistide-Föderalistide Partei pooldas Zemlja i Volja programmi ja taktikat, eitas poliitilise võitluse vajadust ja taunis terroritaktikat. Sotsialistide-Revolutsionääride Partei
Bernhard Laipman

Bernhard Laipman (ka Laipmann; 2. veebruar 1865 Araste – 29. jaanuar 1906 Vigalas) oli Eestimaa talupoeg, kelle hukkasid karistussalklased. Suhteliselt hea haridusega Bernhard Laipman kujunes Paiba talu peremehena üheks Vigala seltsielu juhttegelaseks. Tema algatusel koostati 1905. aastal talumeeste märgukiri Vigala mõisnikule Bernhard Uexküllile, ta võttis osa Tartu aulakoosolekust. Kindral Vladimir Bezobrazovi karistussalk vangistas Laipmani. Koos Madis Lensmanni ja Anton Kolumbusega lasti ta Vigala vallamajast kilomeetri kaugusel Hansu talu koplis maha. Laipmann maeti Vigala kalmistule. Kohe pärast Laipmani surma läks rahva hulgas liikvele legend (dokumendid seda ei kinnita), et talle määrati peksukaristus, kuid tema kui vaba mees keeldus häbistavast ihunuhtlusest ning valis surma. Seda motiivi on kasutanud Aino Kallas novellis "Bernhard Riives". Filmi "Jõulud Vigalas" (režissöör Mark Soosaar) peategelaseks on samuti Laipman, Haapsallu on püstitatud Bernhard Laipmani monument. Tema vend oli kunstnik Ants Laikmaa. Tema poeg oli Vabadusristi kavaler sõjaväearst Aleksander Laipman. Bernhard Laipman eestigiidid.ee lehel Tõnu Ploompuu “Vigala rahvas, ma lähen su eest surma“ Lääne Elu, 28. jaanuar 2006
Silmaallika soo

Silmaallika soo on allikasoo Hiiu maakonnas Hiiumaa vallas. Soo on arvele võetud ürglooduse objektina. Soo läbimõõt on kuni 100 m ja see ümbritseb Palade Silmaallikat. Soos kasvab palju käpalisi. Sissekanne Eesti looduse infosüsteemis (vaadatud 02.05.2013) Sissekanne Eesti looduse infosüsteemis
Papiorg

Papiorg on ürgorg Sakala kõrgustiku põhjaosas, Viljandi maakonnas Põhja-Sakala vallas. Org on arvele võetud ürglooduse objektina ja seda kaitstakse Papioru maastikukaitseala koosseisus. Oru ülemjooks on järsuveeruline ja üle 10 m sügav sälkorg, allapoole muutuvad oru veerud laugemaks selle servale on ehitatud eramud. Orus ja oru põhjaveerul kasvab kuuse-segamets, oru põhjas voolab Papioru oja. Papiorg Eesti looduse infosüsteemis (vaadatud 27.09.2016) Papiorg Eesti looduse infosüsteemis (vaadatud 27.09.2016) Papiorg Eesti looduse infosüsteemis
Paunküla mäed

Paunküla mäed on oosid Harju maakonnas Kose vallas. Mäed on arvele võetud ürglooduse objektina. Oose kaitstakse Paunküla maastikukaitseala koosseisus. Oosid on loode-kagusuunalised ja järskude nõlvadega (30°). Ooside vahel on sügavaid (üle 10 m) termokarstilisi nõgusid, milles on moodustunud järvi. Sissekanne Eesti looduse infosüsteemis (vaadatud 02.05.2013) Sissekanne Eesti looduse infosüsteemis
Sumneri maakond

Sumneri maakond (Sumner County) on maakond USA-s Tennessee osariigis. Maakonna halduskeskus on Gallatin ja suurim linn Hendersonville. Maakonna pindala on 1406 km². Veepindala on 36 km². Elanike arv oli 2010. aasta rahvaloenduse järgi 160 645. Aastal 2000 oli elanike arv 130 449. Davidsoni maakond (edelas) Maconi maakond (idas) Robertsoni maakond (läänes) Trousdale'i maakond (kagus) Wilsoni maakond (lõunas) Alleni maakond (kirdes) Simpsoni maakond (loodes) Sumneri maakond moodustati 18. novembril 1786. aastal Davidsoni maakonna osast. Maakond on saanud nime Ameerika iseseisvussõja brigaadikindrali Jethro Sumneri järgi. 2020 United States Census, vaadatud 1.01.2022. Sumneri maakonna koduleht (inglise keeles)
Butleri maakond

Butleri maakond on maakond mitmes Ameerika Ühendriikide osariigis: Butleri maakond Alabama osariigis Butleri maakond Iowa osariigis Butleri maakond Kansase osariigis Butleri maakond Kentucky osariigis Butleri maakond Missouri osariigis Butleri maakond Nebraska osariigis Butleri maakond Ohio osariigis Butleri maakond Pennsylvania osariigis
Peetri tunnelkoobas

Peetri tunnelkoobas on tehiskoobas Harju maakonnas Saue vallas Kiia külas. Koobas on arvele võetud ürglooduse objektina. Koobas on osa Peeter Suure merekindluse kaitsesüsteemist. Koopa suu on umbes 3 m lai ja 3 m kõrge ning samade mõõtmetega on 15 m pikkune maa-alune käik. Koopa paljandid (nimetatud ka Peetri kõvikuks) on Peetri kihistiku stratotüübid. Šahti ülemises osas paljandub 35 cm Haljala lademe helehalli lubjakivi. Sellele järgneb hele- kuni kollakashall savikas lubjakivi, milles on kukersiidi vahekihte ja läätsesid, seejärel samasuguste vahekihtidega puhtam helehall lubjakivi, milles esinevad tuhmkollased savikama lubjakivi vahekihid. Mõlemad osad kuuluvad Peetri kihistikku. Nende all on Maidla kihistikku kuuluvad helehalli lubjakivi kihid, milles kukersiiti on harva ja selle kihid on õhukesed. Nende all šahti alumises osas asuvad kahvatud tuhmkollakashalli paksukihilise puhta lubjakivi kihid vaheldumisi helehalli keskmisekihilise savika lubjakiviga. Sissekanne Eesti looduse infosüsteemis (vaadatud 02.05.2013) "Eesti stratotüüpsed paljandid". Originaali arhiivikoopia seisuga 27. september 2020. Vaadatud 17. augustil 2019. Sissekanne Eesti looduse infosüsteemis
Pikavere-Ura karstihäil

Pikavere-Ura karstihäil (ka: Ura karst) on karstiala Pärnu maakonnas Lääneranna vallas. Karstiala on arvele võetud ürglooduse objektina. Karstiala kaitstakse Ura maastikukaitseala koosseisus. Sissekanne Eesti looduse infosüsteemis (vaadatud 02.05.2013) Sissekanne Eesti looduse infosüsteemis
Atla jõe kaldaastang

Atla jõe kaldaastang (ka: Pirgu jõe kaldaastang või Pirgu Möldri paljand) on Atla jõe kaldal olev astang ja ühtlasi paljand; halduslikult Rapla maakonnas Rapla vallas Pirgu ja Seli asula vahel. Paljand on arvele võetud ürglooduse objektina. See on Pirgu lademe stratotüübiks. Varem paljandusid astangus Pirgu lademe kivimid kolme meetri ulatuses. Tänapäeval on paljand peaaegu täielikult kinni kasvanud ja paas paljandub vaid 30 cm ulatuses. Sissekanne Eesti looduse infosüsteemis (vaadatud 02.05.2013) Stratigraafia terminoloogia Eesti stratotüüpsed paljandid[alaline kõdulink] Sissekanne Eesti looduse infosüsteemis
Lee Hsien Loong

Lee Hsien Loong (hiina keeles 李顯龍 / 李显龙 Lǐ Xiǎnlóng; sündinud 10. veebruaril 1952) on Singapuri poliitik, kes oli 12. augustist 2004 kuni 15. maini 2024 Singapuri peaminister. Lee Hsien Loong on Singapuri esimese peaministri Lee Kuan Yew' poeg. Ta õppis Cambridge'i ülikoolis matemaatikat ja informaatikat ning sai hiljem Harvardi ülikooli Kennedy juhtimiskoolist magistrikraadi avaliku halduse alal. Enne poliitikasse siirdumist teenis ta armees ja läks erru brigaadikindrali auastmes. Ta on alates 2004. aastast Rahvaaktsiooni Partei peasekretär. Lee Hsien Loong kuulub 1984. aastast Singapuri parlamenti. Aastast 1990 kuni peaministriks saamiseni oli ta asepeaminister. Aastatel 2001–2007 oli ta ühtlasi rahandusminister. Ta on olnud ka kaubandus- ja tööstusministri ning kaitseministri ametis. Peaministri büroo
Okil Okilov

Okil Okilov (tadžiki keeles Оқил Оқилов; sündinud 2. veebruaril 1944 Leninabadis) on Tadžikistani poliitik. Ta oli 20. detsembrist 1999 kuni 23. novembrini 2013 Tadžikistani peaminister.
Tammuna piirivalvelinnak

Tammuna piirivalvelinnak oli endine Nõukogude Liidu piirivalvele, NSV Liidu Ministrite Nõukogu j.a. Riikliku Julgeoleku Komitee Piirivalvevägede Valitsuse Punalipulise Balti piirivalveringkonna Eesti NSV-s 11. piirivalvesalga teenistusterritooriumile kuulunud, kapten Aleksandr Lošmanovi nimelise 13. piirivalvekordoni sõjaväelinnak Saaremaal Sõrve poolsaarel. Uus kordonihoone ja teised hooned ehitati 1985. aastal, linnakus asusid kasarmu- ja majandushoone, elamu, juurvilja- ning kütusehoidla, garaaž-töökoda ja veel pisemaid hooneid. NSV Liidu piirivalve Eestis Tammuna piirivalvelinnak Sõrves müüakse poole miljoniga Tammuna piirivalvekordon, Kultuurimälestiste register
Disanayaka Mudiyanselage Jayaratne

Disanayaka Mudiyanselage Jayaratne (4. juunil 1931 Colombo – 19. november 2019 Kandy) oli Sri Lanka poliitik, kes oli 21. aprillist 2010 kuni 9. jaanuarini 2015 Sri Lanka peaminister. Ta oli Sri Lanka Vabaduspartei asutajaliige. Ta oli parlamendi liige aastatel 1970–1977 ja taas 1989. aastast. Ta on olnud põllumajandus- ja kommunikatsiooniminister.
Mir Hazar Khan Khoso

Mir Hazar Khan Khoso (30. september 1929 – 26. juuni 2021) oli Pakistani poliitik ja jurist. 25. märtsist kuni 5. juunini 2013 oli ta Pakistani peaministri kohusetäitja. Ta on lõpetanud Karachi ülikooli õigusteaduse alal ja töötas varem kohtunikuna. Pakistani valitsuse koduleht
Must Lipp

Must Lipp (poola Czarny Sztandar, vene Черное Знамя) oli anarhokommunistlik organisatsioon, mis pooldas Kropotkini ideed vabast kogukondlikust ühiskonnast, kus igaühele antakse vastavalt tema vajadustele. 1903 Białystokis asutatud Must Lipp oli suurim anarhistlik organisatsioon Venemaa keisririigis. Selle vahetu vandenõu- ja terroritaktika oli inspireeritud Bakuninist ja Nietzschest. Must Lipp leidis suurima toetajaskonna lääne- ja lõunapoolsetest piirikubermangudes. Ülekaalus olid üliõpilased, käsitöölised ja vabrikutöölised, kuid leidus ka talupoegi, maatöölisi, hulkureid, elukutselisi vargaid ja isehakanud nietzschelikke üliinimesi. Kuigi paljud liikmed olid poolakad, ukrainlased ja venelased, olid juudid Mustas Lipus enamuses. Paul Avrich, Vene Anarhistid: “Uute anarhistlike organisatsioonide üldine eesmärk oli täielik kapitalismi ja riigi hävitamine, rajamaks teed libertaarsele tulevikuühiskonnale. Siiski oli üsna ebaselge, kuidas seda teostada. Kõige tulisemad vaidlused käisid selle üle, kas revolutsioonis on kohta vägivallale. Ühel poolel olid kaks sarnast rühmitust, Must Lipp ja Võimutus (Beznatšalije), mis pooldasid täieliku terrorismi sõjakäiku kodanluse maailma vastu." Anarhism Sotsialistide-Föderalistide Partei
Mýkonos

Mýkonos (kreeka keeles Μύκονος) [ˈmikonos] on Kreeka saar Egeuse meres Küklaadide saarestikus Tínose, Sýrose, Párose ja Náxose saare vahel. Saare peamine majandusharu on välisturism.  Mýkonos – pildid, videod ja helifailid Wikimedia Commonsis
Khil Rāj Regmī

Khil Rāj Regmī (sündinud 31. mail 1949) on Nepali poliitik. Ta oli 14. märtsist 2013 kuni 11. veebruarini 2014 Nepali peaminister. Ta on alates 2011. aastast Nepali ülemkohtu esimees. Elulugu
‘Alī Zīdān

‘Alī Zīdān (araabia keeles علي زيدان; sündinud 15. detsembril 1950) on Liibüa poliitik, kes oli 14. novembrist 2012 11. märtsini 2014 Liibüa peaminister. 11. märtsil 2014 avaldas parlament Zīdānile umbusaldust seoses poliitilise kriisiga, mille käigus olid mässulised relvarühmitused haaranud oma kontrolli alla mitmed riigi sadamad. Umbusalduse otseseks ajendiks sai Liibüa mereväe suutmatus takistada ühe kütusetankeri lahkumist mässuliste kontrollitud sadamast. Liibüa peaprokurör keelas Zīdānil riigist lahkumise, sest teda kahtlustati ka rahaliste vahendite väärkasutamises. Vaatamata sellele lahkus Zīdān juba samal päeval Liibüast. Laessing, Ulf; Bosalum, Feras. Libyan parliament sacks PM after tanker escapes rebel-held port Reuters, 11.03.2014. Libya's ousted PM stops in Malta on way to 'another European country' Reuters, 12.03.2014.
Pinocchio seiklused

"Pinocchio seiklused" (itaalia keeles "Le avventure di Pinocchio") on itaalia kirjaniku Carlo Collodi 1883. aastal ilmunud jutustus. Teos on ilmunud rohkem kui 240 keeles ja murdes. Raamatut on müüdud üle 80 miljoni eksemplari. Jutustusest on aastakümnete vältel loodud palju mugandusi, sealhulgas kuuldemänge, filme, teatri- ja balletilavastusi. Vene kirjanik Aleksei Tolstoi kirjutas selle põhjal lasteraamatu "Kuldvõtmeke ehk Buratino seiklused" (1936). "Pinocchio seikluste" põhjal on tehtud palju filme, tuntuim neist Walt Disney 1940. aastal valminud täispikk animafilm "Pinocchio". Pinocchio.it Le avventure di Pinocchio (itaalia keeles)
Najīb Mīqātī

Najīb Mīqātī (araabia keeles نجيب ميقاتي; sündinud 24. novembril 1955 Tripolis) on Liibanoni poliitik, alates 31. oktoobrist 2022 Liibanoni president, 13. juunist 2011 kuni 15. veebruarini 2014 Liibanoni peaminister. Teist korda on ta Liibanoni peaminister alates 10. septembrist 2021. Ta lõpetas Beiruti Ameerika ülikooli ärijuhtimise alal ja tegeles ettevõtlusega telekommunikatsiooni alal. Alates 2000. aastast kuulub ta parlamenti. Märtsis 2013 astus ta ametist tagasi, kuid täitis peaministri ülesandeid kuni uue valitsuse moodustamiseni veebruaris 2014.
Dioncounda Traoré

Dioncounda Traoré (sündinud 23. veebruaril 1942) on Mali poliitik. Alates 3. septembrist 2007 on ta Mali parlamendi esimees. 12. aprillist 2012 kuni 4. septembrini 2013 oli ta Mali presidendi kohusetäitja.
Diango Cissoko

Diango Cissoko (ka Django Sissoko; 1948 – 4. aprill 2022) oli Mali poliitik. Ta oli 11. detsembrist 2012 kuni 5. septembrini 2013 Mali peaministri kohusetäitja. Ta on olnud ka justiitsminister ja presidendi administratsiooni ülem.
Hun Sen

Hun Sen (khmeeri keeles ហ៊ុន សែន; sündinud 5. augustil 1952 Kâmpóng Chami provintsis) on Kambodža poliitik, kes oli (ühe väikese vaheajaga) 15. jaanuarist 1985 kuni 23. augustini 2023 Kambodža peaminister. Aastatel 1979–1986 ja 1987–1990 oli ta Kambodža välisminister, aastatel 1981–1985 ühtlasi ka asepeaminister. 20. juunil 2015 valiti ta valitseva Kambodža Rahvapartei esimeheks.
Eesti-Taani Selts

Eesti-Taani Selts on Eestis 21. novembril 1991 asutatud selts, mis ühendab Taani ning taani keele ja kultuuri vastu huvi tundvaid inimesi. Alates 1999. aastast on selts registreeritud mittetulundusühinguna. Eesti-Taani Seltsi kontor asub Taani Kultuuri Instituudi ruumides Tallinnas aadressil Vene tänav 14. Kultuurisuhted Mittetulundusühing Eesti-Taani Selts KELLAVIIETEE ESTONIA TALVEAIAS. 38. Eesti-Taani Selts